लंदन. इंटरनेशनल क्रिकेट मैचों का अंदाज 1 अक्टूबर से थोड़ा बदल जाएगा। नए नियमों के हिसाब से अब बैट का साइज लिमिट में होगा और रनआउट करने के नियम में भी बदलाव हुए हैं, ये सभी नए नियम एक अक्टूबर 2017 से लागू होंगे। ये सारे बदलाव क्रिकेट के नियम बनाने वाली संस्था मेरिलबोन क्रिकेट क्लब (एमसीसी) ने किए हैं। रन आउट का नियम बदला...
- एमसीसी ने रनआउट नियम में एक बड़ा बदलाव किया है, जो कि बैट्समैन के फेवर में है।
- नए नियम के मुताबिक, अगर क्रीज में पहुंचने के बाद बेल्स गिरते वक्त अगर बैट्समैन का बैट या बॉडी का कोई हिस्सा हवा में रहता है तो भी उसे आउट नहीं माना जाएगा।
- क्रिकेट के नियमों में बदलाव की ये सिफारिशें बीते साल दिसंबर में एमसीसी ने की थीं, इसके लिए मुंबई में एक मीटिंग हुई थी।
- एमसीसी की वर्ल्ड क्रिकेट कमेटी के चेयरमैन और इंग्लैंड के पूर्व कप्तान माइक ब्रेयरली की अगुआई में हुई इस मीटिंग में वर्ल्ड टेस्ट चैम्पियनशिप कराने और चार दिनों का टेस्ट पर भी विचार किया गया था, लेकिन इस पर कोई फैसला नहीं हुआ।
hin_Deva hin_Deva hin_Deva hin_Deva hin_Deva